Cine este bărbatul care s-a pensionat la doar 36 de ani și cum a reușit acest lucru. Banii nu mai reprezintă o grijă pentru el. Acesta nu și-a dorit să meargă la job toată viața, așa că a luat măsuri.
Un bărbat din Berlin a realizat, la vârsta de 25 de ani, că nu vrea să petreacă prea mulți ani mergând la serviciu. Astfel, pentru a avea parte de libertate cât mai mult, a început să se ocupe de independența lui financiară.
La vremea respectivă, Yaron Goldstein lucra la un doctorat în matematică avansată în orașul său natal, Berlin. În 2010, atunci când se afla într-un stagiu de cercetare în New York, a luat legătura cu un consilier de investiții de pe Wall Street. Acesta din urmă a devenit mentorul său și i-a oferit o listă "lecturi obligatorii" pe care să le parcurgă.
După ce a citit aceste cărți, s-a gândit la cum ar putea să facă bani pentru a nu depinde prea mult timp doar de veniturile de la job. "Poate peste 40 de ani nu vreau să fiu tipul care își concentrează toată viața în jurul carierei", a spus el. â
Goldstein a lucrat, în următorii 10 ani, la Boston Consulting Group, Google și Meta. Datorită carierei sale, a ajuns să lucreze în mai multe locuri din lume, precum Tel Aviv, Zurich sau Mountain View, California.
A lucrat la companii renumite și a călătorit mult, timp în care s-a gândit cum să facă pentru a avea un viitor lipsit de griji. La primul său job ca postdoctorant la o universitate din Berlin, a început să pună deoparte câteva sute de euro din salariul său, în fiecare lună.
Bărbatul a lucrat, mai târziu, la filiala BCG (Boston Consulting Group) din Berlin, acesta fiind primul loc de muncă în afara mediului academic. Acolo câștiga mai mulți bani, așa că a început să pună deoparte câte 1.000 și 1.500 de euro pe lună.
În vara anului 2017, la patru ani de când a început să lucreze la a fi independent financiar, a pus la punct un plan strict pentru pensionar. Acesta a trăit cu aproape două treimi din veniturile sale la începutul carierei.
Mai târziu, cheltuielile sale au fost reduse la aproximativ 50% din venituri. De asemenea, a economisit toate bonusurile primite, dar și primele anuale. A reușit să pună, într-un cont bancar, aproximativ 10.000 de euro, iar suma a fost investită în acțiuni.
Goldstein și-a dublat salariul la 7 ani de când a început să lucreze. În 2020, a ajuns să câștige aproximativ 330.000 de euro pe an. A investit mai mulți bani în pensionare pe măsură ce salariul creștea, iar fiecare achiziție a fost analizată cu atenție.
De fiecare dată, acesta alegea varianta mai ieftină a unui produs, dacă acestea era la fel de bun ca cel mai scump. "Mă întrebam dacă există ceva care să mă satisfacă în mod similar, dar pentru o treime din preț", a spus el pentru Business Insider.
Acesta a devenit pasionat de ceaiul verde de lux, însă a reușit să cheltuiască mai puțini bani decât dacă și-ar fi achiziționat zilnic băuturi de la cafenele. Pentru acest ceai cheltuia 50 de dolari pentru 50 de grame.
Bărbatul nu și-a achiziționat niciodată o mașină. Transportul în comun din Berlin și Zurich era foarte eficient, așa că nu avea nevoie de propriul autoturism. Astfel, a dat banii la bursă, ceea ce i-a adus mai multe venituri.
Un lucru care l-a ajutat a fost faptul că a petrecut mult timp în Elveția, unde impozitele sunt mai mici. În 2016, a investit sume mari de bani în acțiuni Tesla. Acestea au crescut foarte repede după ce s-a lansat Modelul X.
În mai 2023, la doar 36 de ani, Goldstein s-a pensionat. Decizia pensionării a venit la doar 10 ani de când a început să câștige bani. Secretul său este regula 4%.
Mai exact, potrivit acestei reguli, este sigur să cheltui aproximativ 4% din averea totală în fiecare an de pensionare. Vârsta de pensionare, precum și numărul de ani de pensie la care se așteaptă cineva, sunt factori care trebuie luați în considerare.
Bărbatul a spus că va trăi cu 3% din averea sa în fiecare an. Acest lucru i-ar permite, astfel, să nu-și mai facă griji în privința banilor pentru restul vieții sale.